
Döntéshozatal: egyszerű többség 
Tárgyalás módja: nyilvános ülés
Tisztelt Képviselő-testület!

Martfű Város Önkormányzatának Képviselő-testülete 2013. július 19-i ülésén rendeletet fogadott el Martfű ifjú tehetségeinek támogatásáról. Az önkormányzat a 20/2013. (VII. 19.) Ö. rendelete alapján a magyar kultúra, irodalom, művészet, tudomány és a sport területén kimagasló eredményt elért martfűi ifjú tehetségeket a tehetségük kibontakoztatása érdekében folytatott tanulmányaik segítése céljából „Griff ösztöndíj” elnevezésű támogatásban részesíti.
Martfű ifjú tehetségének minősül és „Griff ösztöndíj” támogatásban részesíthető az a személy, akinek a tanulmányi átlaga az általános és a középiskolai tanulmányai során folyamatosan elérte legalább a 4,5-öt.
Országos, nemzetközi versenyen vesz részt ahol helyezést ér el, díjban, minősítésben részesül, vagy országos tanulmányi versenyen 1-10. helyezést ér el, vagy tudományos konferencián igazolhatóan eredményesen vesz részt, vagy rendszeresen tudományos, irodalmi folyóiratokban publikál, vagy alkotásaival országos, nemzetközi tárlatokon, kiállításokon szerepel, vagy igazolható előadóművészi ismertséget szerez vagy nemzetközi sporteredményt ér el és a további eredményesség érdekében az adott területen felsőfokú tanulmányokat folytat.
A rendeletet a 33/2013.(XII.6.) önkormányzati rendelettel módosította a képviselő-testület. A módosítás szerint a sporttevékenységben kiválóan teljesítő pályázók abban az esetben is támogathatóak, ha nem a sporttevékenységhez kapcsolódó felsőfokú tanulmányokat folytatnak.
A támogatás iránti kérelmeket évente egy alkalommal szeptember 30-i határidővel lehetett benyújtani. A kérelemhez mellékelni kellett a kérelmező kiemelkedő teljesítményét igazoló oklevelet, elismerést, egyéb dokumentumot, valamint a hallgatói jogviszony és a kiemelkedő tanulmányi eredmény igazolását.  
A kérelmeket Martfű Város Önkormányzatának Oktatási, Művelődési, Sport, Civil és Egyházi Kapcsolatok Bizottsága véleményezi és döntésre a képviselő-testület elé terjeszti.

Martfű Város Önkormányzatának Oktatási, Művelődési, Sport, Civil és Egyházi Kapcsolatok Bizottsága 2014. november 12-i ülésén megvizsgálta a beérkezett kérelmeket, és megállapította, hogy a kérelmezők hiánytalanul csatolták a rendeletben előírt dokumentumokat.
A bizottság az alábbi táblázatban tűntette fel a követelményeket és azoknak való megfelelést: 

	NÉV
	Általános iskolai

eredmény 

folyamatosan

legalább 4,5
	Középiskolai

eredmény

folyamatosan

legalább 4,5
	Kiemelkedő eredmény:
magyar kultúra, irodalom, művészet, tudomány, sport területén
	Felsőfokú tanulmányait

az adott területen folytatja

	Borbély Bence
	igen
	igen
	kajak-kenu sport
	nem,de sporttevékenységet végez

	Hegyes Bertalan János
	igen
	igen
	táncsport
	igen

	Izbéki Ádám

	igen
	igen
	informatika, fizika  
	igen

	Lendvai Éva
	igen 
	igen
	Vegyipari alapismeretek országos tanulmányi verseny 
	igen


Borbély Bence a kajak-kenu sportágban teljesített kiválóan, a Szegedi Tudományegyetemen mesterképzésben vesz részt általános orvos szakon, és mellette eredményesen sportol. Az elmúlt évek kiváló eredményei mellet az idei évben is részt vett a Magyar Egyetemi és Főiskolai Bajnokságon, ahol 1. és 3. helyezést ért el.
Hegyes Bertalan János a táncsportban nyújtott teljesítményével 2014-ben is jelentős eredményeket ért el országos, európai, és világversenyeken, tanulmányait is ezen a területen végzi. Ő 2013/2014-es tanévben részesült „Griff Ösztöndíj” támogatásban.
Izbéki Ádám középiskolai évei alatt számos tanulmányi versenyen szerepelt eredményesen, országos Informatikai versenyen 18. helyezést, országos fizikai versenyen 4. helyezést ért el. Ősztől a műegyetemre jár, mérnök informatikus szakon tanul.
Lendvai Éva középiskolai tanulmányai alatt vegyipari alapismeretek országos tanulmányi versenyén ért el 5. helyezést, jelenleg a veszprémi vegyipari egyetemen tanul. Kérelméhez csatolta az egyetem dékánhelyettesének igazolását, mely szerint a kérelmező 2014-ben  mentorként  aktív részt vállalt a  Nyári Egyetem Középiskolásoknak elnevezésű tábor lebonyolításában A 2013/2014-es tanévben kapott „ Griff Ösztöndíj”támogatást az önkormányzattól.
Az Oktatási, Művelődési, Sport, Civil és Egyházi Kapcsolatok Bizottsága a „Griff Ösztöndíj” támogatási kérelmeket véleményezte, és a következő döntést javasolja a képviselő-testületnek:

A. döntési javaslat:

Martfű Város Önkormányzatának Oktatási, Művelődési, Sport, Civil és Egyházi Kapcsolatok Bizottsága a „Griff ösztöndíj” támogatást 2014/2015-ös tanévben mind a négy kérelmező martfűi ifjú tehetségnek javasolja odaítélni. Támogatásban részesül: Borbély Bence, Hegyes Bertalan János, Izbéki Ádám és Lendvai Éva.
A 2014 évi költségvetésben két „Griff Ösztöndíj” összegének támogatása szerepel. A javaslat elfogadása esetén az idei költségvetésből fedezetet kell biztosítani a további két ösztöndíj 2014. évre eső támogatására az általános tartalékkeret terhére, amely szeptembertől, decemberig terjedő időszakra 400.000.-Ft többletkiadást jelent. 
B. döntési javaslat: 

Martfű Város Önkormányzatának Oktatási, Művelődési, Sport, Civil és Egyházi Kapcsolatok Bizottsága a „Griff ösztöndíj” támogatást a 2014/2015-ös tanévben az alábbi martfűi ifjú tehetségnek javasolja odaítélni: Borbély Bence, Izbéki Ádám.

A 2014 évi költségvetésben két „Griff Ösztöndíj” összegének támogatása szerepel. 

Kérem a Képviselő-testületet az előterjesztés megtárgyalására, és a döntés meghozatalára

A. Határozati Javaslat: 
…./2014. (XI. 27.) Ö. határozat
Martfű ifjú tehetségeinek támogatásáról

Martfű Város Képviselő-testülete megtárgyalta és elfogadja a Martfű ifjú tehetségeinek támogatására vonatkozó előterjesztést és az alábbi döntést hozta:

1. Martfű Város Képviselő-testülete a Martfű ifjú tehetségeinek támogatásáról szóló 20/2013.(VII.19.) önkormányzati rendelet alapján a 2014/2015-ös tanévben „Griff ösztöndíj” támogatásban részesíti az alábbi martfűi ifjú tehetségeket: Borbély Bence, 5435 Martfű Tisza-parti út 2. szám alatti lakost, Hegyes Bertalan János, 5435 Martfű,Szolnoki út 10. szám alatti lakost,  Izbéki Ádám, 5435 Martfű, Kőrizs út 7. szám alatti lakos és Lendvai Éva, 5435 Martfű, Vajda János u. 5. szám alatti lakost.
2. A „Griff Ösztöndíj” támogatás 2014. évre eső többletkiadását biztosítani kell a 2014 évi költségvetés általános tartalékkeretéből. 

Erről értesülnek: 
1. Pályázók

2. Martfűi Polgármesteri Hivatal Művelődési és Szociális Iroda

3. Martfűi Polgármesteri Hivatal Pénzügyi és Adóügyi Iroda

4. Jász-Nagykun-Szolnok Megyei Kormányhivatal, Szolnok

B. Határozati Javaslat: 
…./2014. (XI. 27.) Ö. határozat
Martfű ifjú tehetségeinek támogatásáról

Martfű Város Képviselő-testülete megtárgyalta és elfogadja a „Griff ösztöndíj” támogatásra vonatkozó előterjesztést előterjesztés és az alábbi döntést hozta:

Martfű Város Képviselő-testülete a Martfű ifjú tehetségeinek támogatásáról szóló 20/2013.(VII.19.) önkormányzati rendelet alapján a 2014/2015-ös tanévben „Griff ösztöndíj” támogatásban részesíti az alábbi martfűi ifjú tehetségeket: Borbély Bence, 5435 Martfű, Tisza-parti út 2. szám alatti lakost és Izbéki Ádám, 5435 Martfű, Kőrizs út 7. szám alatti lakost.
Erről értesülnek: 

1. Pályázók

2. Martfűi Polgármesteri Hivatal Művelődési és Szociális Iroda

3. Martfűi Polgármesteri Hivatal Pénzügyi és Adóügyi Iroda

4. Jász-Nagykun-Szolnok Megyei Kormányhivatal, Szolnok

Martfű, 2014. november 17.
Rágyanszky István

bizottság elnöke
Látta: Dr. Papp Antal 

